Pressemelding 								8 juli 2026

Inntektsvekst for DN Media Group 

Mediedivisjonen i NHST Holding, DN Media Group, hadde i andre kvartal samlede inntekter på 249.1 millioner kroner, tilsvarende en moderat oppgang på 0,8 prosent fra samme periode i fjor.

Abonnementsinntektene var 170.3 millioner kroner i kvartalet, opp fra 168.7 millioner kroner året før. Veksten er drevet av heldigitale abonnementsinntekter, som nå utgjør 67 prosent av samlede abonnementsinntekter, opp fra 65 prosent i samme kvartal i fjor.

Samtidig økte inntektene fra annonser og kommersielle tjenester med 0,9 prosent til 75.5 millioner kroner, til tross for fall i annonseinntektene fra print og digital. Veksten var drevet av økte inntekter innen event- og nettverksvirksomhet samt innholdsmarkedsføring.

Driftskostnadene økte med 4,6 prosent til 205.9 millioner kroner, hovedsakelig som følge av høyere personalkostnader. Økningen var som forventet og i stor grad drevet av underliggende lønnsvekst.

DN Media Group fikk et resultat (EBITDA) på 43.1 millioner kroner, ned fra NOK 50,3 millioner kroner i samme kvartal i fjor. DN Media Group har virksomhet i flere internasjonale markeder, og en sterkere krone reduserte både inntekter og resultat i kvartalet.

– I en tid preget av store endringer er behovet for kvalitetsjournalistikk større enn noen gang. Det gjenspeiles i både abonnentenes engasjement og i utviklingen i brukerinntektene. Samtidig er deler av markedet krevende, særlig på annonsesiden. DN Media Group har sterke og unike posisjoner både i Norge og globalt, og vi skal bygge videre på dette ved å investere i videreutvikling av produktene våre – både for abonnenter og annonsører, sier James Lamont, konsernsjef i NHST Holding og DN Media Group.

James Lamont tiltrådte som konsernsjef 1. mai 2026. 

NOK million  Q2-25 Q3-25 Q4-25 Q1-26 Q2-26 YTD-25 YTD-26

User market revenues 168.7 179.4 177.5 180.5 170.3 342.1 350.8

Advertising & commercial services 74.8 62.6 83.3 56.1 75.5 131.4 131.6

Other revenues  3.6 4.5 3.9 3.4 3.2 8.1 6.7

Total operating revenues  247.2 246.5 264.7 240.1 249.1 481.6 489.1

Operating expenses  196.8 213.2 230.0 220.0 205.9 410.7 425.9

EBITDA 50.3 33.3 34.7 20.1 43.1 70.9 63.2

CAPEX 4.3 2.6 4.1 2.8 2.9 8.8 5.7

EBITDA less CAPEX 46.0 30.8 30.6 17.2 40.2 62.1 57.5

